b'\n_START_ARTICLE_\nISO 8601\n_START_PARAGRAPH_\nISO 8601 je mednarodni standard za zapis datuma in \xc4\x8dasa. Trenutna razli\xc4\x8dica je tretja izdaja, ISO 8601:2004, iz\xc5\xa1la 3.decembra 2004. Zamenjala je prvo izdajo ISO 8601:1988 in drugo ISO 8601:2000.\n_START_SECTION_\nUvod\n_START_PARAGRAPH_\nOsnovna zamisel standarda je ureditev \xc4\x8dasovnega dogodka to\xc4\x8dno, oziroma po izbiri uporabnika z nizom znakov. Znaki so razvr\xc5\xa1\xc4\x8deni od najve\xc4\x8djega (leta), do najmanj\xc5\xa1ega (sekunde in odtod \xc5\xa1e manj\xc5\xa1i deli). Z zapisom dogodka standard omogo\xc4\x8da predstavitev \xc4\x8dasovnih razmikov in ponavljajo\xc4\x8dih razmikov.\n_START_SECTION_\nTedni\n_START_PARAGRAPH_\nV komerciali in industriji se za datum dobave, proizvodni plan in drugo pogosto uporablja teden. Kot prvi teden v letu je definiran teden, v katerem je prvi \xc4\x8detrtek v tem letu in tako praviloma vsebuje \xc5\xa1e nekaj dni preteklega leta, ali pa nekaj prvih dni teko\xc4\x8dega leta pripada zadnjemu tednu preteklega leta. Lahko se zgodi, da v prvem koledarskem tednu ni \xc4\x8detrtka. Teden se za\xc4\x8dne v ponedeljek (01) in kon\xc4\x8da v nedeljo (07). Na primer: v letu 2006 je prvi dan po koledarju nedelja, 2006-01-01. Ker je ta dan v tednu kasnej\xc5\xa1i kot \xc4\x8detrtek, pripada zadnjemu tednu preteklega leta (2005). Prvi teden v letu 2006 se za\xc4\x8dne 2006-01-02 in kon\xc4\x8da na 2006-01-08. Zapis tega tedna je:_NEWLINE__NEWLINE_2006-W01 ali 2006W01_NEWLINE_Zapis tedna se lahko dopolni z dnevom v tednu. Na primer, datum 2006-01-05, ki je \xc4\x8detrek, to je \xc4\x8detrti dan v prvem tednu leta 2006, se lahko zapi\xc5\xa1e kot:_NEWLINE__NEWLINE_2006-W01-04 ali 2006W0104\n_START_SECTION_\nDan v letu\n_START_PARAGRAPH_\nV nekaterih primerih, predvsem ko je potrebno enostavno izra\xc4\x8dunati \xc4\x8dasovno razliko med dvema dogodkoma, se uporablja zapis s \xc5\xa1tevilko dneva v letu. Prvi dan v letu (YYYY-01-01) ima \xc5\xa1tevilko 001, zadnji dan (YYYY-12-31) pa glede na to, ali je leto prestopno ali ne, \xc5\xa1tevilko 365 (ali 366 za prestopna leta). Zapis ima obliko:_NEWLINE__NEWLINE_2006-035 ali 2006035 _NEWLINE_kar pomeni 2006-03-04.\n_START_SECTION_\n\xc4\x8casovni pasovi\n_START_PARAGRAPH_\n\xc4\x8ce ni druga\xc4\x8de navedeno, velja podatek o datumu in uri po lokalnem \xc4\x8dasovnem pasu. \xc4\x8ce se \xc5\xbeeli poudariti, da je \xc4\x8das definiran po univerzalnem koordiniranem \xc4\x8dasu (UTC)tudi Universal Time, se podatku o \xc4\x8dasu doda \xc4\x8drka Z:_NEWLINE__NEWLINE_23:12:34Z ali 231234Z_NEWLINE_\xc4\x8crka Z pomeni ni\xc4\x8delni poldnevnik (Zero Meridian), ki poteka skozi Greenwich pri Londonu. Ta \xc4\x8das se pogovorno pogosto imenuje tudi Zulu \xc4\x8das (beseda Zulu pomeni v mednarodni radijski abecedi \xc4\x8drko Z)._NEWLINE_K zapisu \xc4\x8dasa se lahko doda nize:_NEWLINE__NEWLINE_+hh:mm ali +hhmm ali +hh_NEWLINE_ali _NEWLINE_-hh:mm ali -hhmm ali -hh_NEWLINE_ki povedo za koliko ur (in minut) se lokalni \xc4\x8das razlikuje od UTC._NEWLINE_Na primer, CET (Central European Time) je za eno uro pred UTC, EST (U.S./Canadian Eastern Standard Time) pa 5 ur za UTC. Naslednji zapisi pomenijo isti \xc4\x8das:_NEWLINE__NEWLINE_12:00Z = 13:00+01:00 = 07:00-05:00\n_START_SECTION_\nVeljavnost v EU\n_START_PARAGRAPH_\nStandard ISO 8601 je bil v EU prevzet kot evropski standard (European Standard) EN 28601 in velja v vsej EU. Nacionalne standarde je potrebno prilagoditi. ISO je bil prevzet tudi v JUS (jugoslovanske) standarde. V Sloveniji ga povzema standard SIST EN 28601:2004'